รัฐบาลไทย-ข่าวทำเนียบรัฐบาล-สำนักงานปลัดกระทรวงมหาดไทย คว้า 2 รางวัลเลิศรัฐ ประจำปี 2566 ประเภทรางวัลคุณภาพการบริหารจัดการภาครัฐ 4.0 ระดับก้าวหน้า และรางวัลบริการภาครัฐ ประเภทบูรณาการข้อมูลเพื่อการบริการ
วันศุกร์ที่ 8 กันยายน 2566
07/09/2566
สํานักงานปลัดกระทรวงมหาดไทย คว้า 2 รางวัลเลิศรัฐ ประจําปี 2566 ประเภทรางวัลคุณภาพการบริหารจัดการภาครัฐ 4.0 ระดับก้าวหน้า และรางวัลบริการภาครัฐ ประเภทบูรณาการข้อมูลเพื่อการบริการ
สํานักงานปลัดกระทรวงมหาดไทย คว้า 2 รางวัลเลิศรัฐ ประจําปี 2566 ประเภทรางวัลคุณภาพการบริหารจัดการภาครัฐ 4.0 ระดับก้าวหน้า และรางวัลบริการภาครัฐ ประเภทบูรณาการข้อมูลเพื่อการบริการ ระดับดี มุ่งมั่นยกระดับการพัฒนาองค์การให้ทันสมัย
วันนี้ (7 ก.ย. 2566) เวลา 14.20 น. ณ ห้อง Grand Diamond Ballroom ชั้น 2 อาคารอิมแพ็ค ฟอรั่ม เมืองทองธานี นายสุทธิพงษ์ จุลเจริญ ปลัดกระทรวงมหาดไทย มอบหมายนายสมคิด จันทมฤก รองปลัดกระทรวงมหาดไทย เป็นผู้แทนสํานักงานปลัดกระทรวงมหาดไทย เข้าร่วมพิธีมอบรางวัลเลิศรัฐ ประจําปี 2566 จากศาสตราจารย์กิตติคุณ ดร.วิษณุ เครืองาม จัดโดยสํานักงานคณะกรรมการพัฒนาระบบราชการ (ก.พ.ร.) ซึ่งในปี พ.ศ. 2566 สํานักงานปลัดกระทรวงมหาดไทยได้รับรางวัลเลิศรัฐ รวม 2 รางวัล ได้แก่ 1) รางวัลคุณภาพการบริหารจัดการภาครัฐ 4.0 ระดับก้าวหน้า (Advance) และ 2) รางวัลบริการภาครัฐ ประเภทบูรณาการข้อมูลเพื่อการบริการ (ระดับดี) ผลงาน : การเชื่อมโยงระบบฐานข้อมูลเรื่องร้องเรียนร้องทุกข์ของศูนย์ดํารงธรรม กระทรวงมหาดไทย กับหน่วยงานภาครัฐด้านร้องเรียนร้องทุกข์
ศาสตราจารย์กิตติคุณ ดร.วิษณุ เครืองาม กล่าวว่า ขอแสดงความยินดีกับทุกหน่วยงานที่ได้รับรางวัลเลิศรัฐ ประจําปี 2566 แม้ว่ารางวัลเลิศรัฐอาจจะไม่ใช่รางวัลยิ่งใหญ่อย่างรางวัลโนเบล แต่หลายท่านก็มีความรู้สึกว่านี่คือรางวัลโนเบลสําหรับ การวิริยะ อุตสาหะ ปฏิบัติราชการมาตลอดระยะเวลาอันยาวนานหรืออย่างน้อยก็ในรอบปีที่ผ่านมา ในช่วงก่อนหน้านี้มีผู้สนใจสมัครพิจารณาเข้ารับรางวัลจํานวนไม่มาก แต่นับวันจะยิ่งมีหน่วยงานสมัครเข้าพิจารณาผลงานมากยิ่งขึ้น มีหลายหน่วยงานทําผลงานดีเด่นต่อเนื่องอย่างยาวนาน จนกระทั่งเกิดผลงานที่สามารถเป็นต้นแบบและสามารถนําไปต่อยอดได้ โดยรางวัลเลิศรัฐที่มอบให้แก่หน่วยงานต่าง ๆ ล้วนมีผลงานที่ดีน่าพอใจ ขอให้ทุกหน่วยงานรักษาระดับการทํางานเอาไว้เช่นนี้ต่อไป และจะต้องมีผลงานหรือโครงการที่แสดงให้เห็นถึงการให้บริการตอบสนองความต้องการของประชาชนอย่างมีคุณภาพในปีต่อ ๆ ไป เพื่อจะทําให้ได้รับรางวัลเลิศรัฐอย่างต่อเนื่อง
นายสุทธิพงษ์ จุลเจริญ ปลัดกระทรวงมหาดไทย เปิดเผยว่า สํานักงานปลัดกระทรวงมหาดไทยขับเคลื่อนภารกิจการดําเนินงานภายใต้ วิสัยทัศน์ “เป็นองค์กรสมรรถนะสูงในการพัฒนาและแก้ไขปัญหาในระดับพื้นที่” โดยทําหน้าที่เป็นโซ่ข้อกลางในการเชื่อมโยง บูรณาการ นําทิศทาง เป้าหมาย จากยุทธศาสตร์ระดับชาติ นโยบายของรัฐบาล การขับเคลื่อนวาระสําคัญเร่งด่วนของประเทศ การพัฒนายุทธศาสตร์ การจัดสรรทรัพยากรของกระทรวงมหาดไทย ไปยังส่วนราชการระดับกรม และจังหวัด ไปสู่การปฏิบัติในพื้นที่ (Area Based) ตลอดจนกํากับติดตามการแปลงนโยบายสู่การปฏิบัติ ในฐานะองค์กรขับเคลื่อนยุทธศาสตร์นําการเปลี่ยนแปลง เพื่อเป้าหมายหลักในการ “บําบัดทุกข์ บํารุงสุข” โดยใช้แนวคิด “Change for Good” เปลี่ยนเพื่อสิ่งที่ดีขึ้น ขับเคลื่อนงานและมุ่งสร้างสิ่งที่ดีให้เกิดขึ้นในองค์กรและสังคมไทย
“ผลการดําเนินงานที่โดดเด่นของสํานักงานปลัดกระทรวงมหาดไทยได้แก่ การขับเคลื่อนศูนย์อํานวยการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง (ศจพ.) บทบาทของศูนย์อํานวยการป้องกันและปราบปรามยาเสพติดกระทรวงมหาดไทย ในการป้องกันและแก้ไขปัญหายาเสพติด กระบวนการขับเคลื่อน SDGs ร่วมกับองค์การสหประชาชาติ (UN) และการมีส่วนร่วมของผู้ว่าราชการจังหวัด การขับเคลื่อนนวัตกรรมเชิงนโยบายในการจัดทําและประสานแผน (One Plan) และการบูรณาการข้อมูลเพื่อการบริการแก้ไขปัญหาเรื่องร้องเรียนของประชาชน "ศูนย์ดํารงธรรมอัจฉริยะ"" นายสุทธิพงษ์ จุลเจริญ ปลัดกระทรวงมหาดไทย กล่าว
นายสุทธิพงษ์ จุลเจริญ ปลัดกระทรวงมหาดไทย กล่าวต่อว่า รางวัลเลิศรัฐเป็นรางวัลแห่งเกียรติยศที่คณะกรรมการพัฒนาระบบราชการมอบให้หน่วยงานภาครัฐ เพื่อเป็นการยกย่องเชิดชูหน่วยงานที่ได้มุ่งมั่นปฏิบัติราชการจนประสบความสําเร็จ มีผลงานดีเด่น ยอดเยี่ยม และมีความเป็นเลิศในด้านต่าง ๆ โดยในปีนี้มีหน่วยงานเข้ารับการพิจารณาผลงานทั้งหมด 1,946 หน่วยงาน และได้รับรางวัล จํานวน 238 รางวัล ซึ่งในครั้งนี้ สํานักงานปลัดกระทรวงมหาดไทยได้รับมา 2 รางวัล ตามรายละเอียดข้างต้นนั้น โดยเฉพาะอย่างยิ่งการรับการตรวจประเมินรางวัลเลิศรัฐ สาขาคุณภาพการบริหารจัดการภาครัฐ 4.0 เป็นการประเมินที่มีเกณฑ์มาตรฐานสูง เป็นเรื่องยากที่หน่วยงานที่รับการประเมินจะผ่านได้ เนื่องด้วยคณะผู้ตรวจประเมินคํานึงถึงการพัฒนาองค์กรในทุกด้าน เพื่อจะส่งผลประโยชน์ไปสู่ผู้รับบริการคือพี่น้องประชาชนได้รับบริการอย่างมีคุณภาพ รวมไปถึงการพัฒนาเทคโนโลยีดิจิทัลของหน่วยงานเพื่อการพัฒนาองค์กรภาครัฐไปสู่การเป็นรัฐบาล 4.0 ซึ่งสํานักงานปลัดกระทรวงมหาดไทยมีความมุ่งมั่นพัฒนาและนวัตกรรมที่สามารถยกระดับการดําเนินงาน รวมทั้งมีบทบาทที่ชัดเจนในการกําหนดยุทธศาสตร์ทั้งเชิง Function Based และ Area Based สอดคล้องกับหลักการเป็นองค์กรภาครัฐแนวใหม่ที่เปิดกว้าง มีเครื่องมือที่ทันสมัย และที่สําคัญ คือ การมีประชาชนเป็นศูนย์กลาง เพื่อตอบสนองสู่การพัฒนาที่ยั่งยืน
“นอกจากนี้ยังมีส่วนราชการระดับกรม หน่วยงานรัฐวิสาหกิจ และจังหวัด สังกัดกระทรวงมหาดไทย ได้รับรางวัลเลิศรัฐ รวมทั้งสิ้น 46 รางวัล อาทิเช่น กรมการปกครอง กรมป้องกันและบรรเทาสาธารณภัย กรมโยธาธิการและผังเมือง กรมที่ดิน กรมการพัฒนาชุมชน การไฟฟ้าส่วนภูมิภาค การประปานครหลวง กรุงเทพมหานคร จังหวัดนครพนม จังหวัดนครราชสีมา จังหวัดแม่ฮ่องสอน จังหวัดนครสวรรค์ จังหวัดสุราษฎร์ธานี และจังหวัดตรัง เป็นต้น” นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติม
นายสุทธิพงษ์ จุลเจริญ ปลัดกระทรวงมหาดไทย กล่าวย้ําในช่วงท้ายว่า การได้รับ 2 รางวัลเลิศรัฐ ประจําปี 2566 ของสํานักงานปลัดกระทรวงมหาดไทยในครั้งนี้ ถือเป็นรางวัลที่แสดงให้เห็นถึงผลของการบูรณาการการทํางานและการพัฒนาคุณภาพการบริหารจัดการภาครัฐของสํานักงานปลัดกระทรวงมหาดไทยที่ดําเนินการมาอย่างต่อเนื่อง ซึ่งผู้บริหารตลอดจนบุคลากรทุกคนได้มุ่งมั่นตั้งใจ ร่วมมือร่วมใจกันเดินต่อไปข้างหน้าอย่างไม่หยุดยั้ง การพัฒนาและเร่งยกระดับการพัฒนาองค์กรให้มีประสิทธิภาพ มีธรรมาภิบาล ทันสมัย พร้อมรับการเปลี่ยนแปลงสู่ระบบราชการ 4.0 ในอนาคต และพัฒนาด้วยแนวคิด Collaboration เปิดกว้าง เชื่อมโยง และสานพลังทุกภาคส่วน Innovation สร้างนวัตกรรมให้องค์กรมีสมรรถนะสูงและทันสมัย Digitalization ปรับสู่ความเป็นดิจิทัล โดยยึดประชาชนเป็นศูนย์กลาง เพื่อทําให้พี่น้องประชาชน และประเทศชาติมีความสุขอย่างยั่งยืน
#กระทรวงมหาดไทย #บําบัดทุกข์บํารุงสุข #MOI